**Steven Edward Reinprecht** (s. 7. toukokuuta 1976 Edmonton, Alberta, Kanada) on kanadalainen entinen jääkiekkoilija ja maailmanmestari. Reinprecht on pelannut NHL:ssä yhteensä 663 runkosarjaottelua tehoin 140+242=382 sekä keräten 186 jäähyminuuttia. Pudotuspeleissä hän on tehnyt 50 ottelussa tehot 10+10=20 sekä kerännyt niissä kymmenen jäähyminuuttia.

Pelityyli
---------

Reinprecht osaa pelata sekä keskellä että laidassa. Hänen vahvuuksiin kuuluu nopeus, tarkka laukaus, kiekonkäsittelytaito, kahden suunnan pelaaminen ja alivoimapelaaminen. Reinprechtin heikkouksiin kuuluu pieni koko, fyysinen peli, loukkaantumisherkkyys sekä ajoittaiset kiekonmenetykset ja tehottomuus. Hänen nykyinen roolinsa löytyy farmista. Reinprechtiä luonnehditaan veteraanipelaajaksi, joka tuo syvyyttä NHL-joukkueeseensa.

Ura
---

### Seuraura

Reinprecht pelasi kaksi kautta AJHL-liigaa St. Albert Saintsin riveissä, jonka jälkeen hän kävi vuodet 1996–2000 Wisconsin-Madisonin yliopistoa. Reinprecht voitti siellä kolmella viimeisellä kaudellaan joukkueen sisäisen pistepörssin, kahdella keskimmäisellä kaudellaan myös UW-Madisonin maalipörssin. Kausi 1997–1998 hänellä päättyi WCHA:n mestaruuteen ja hänet valittiin sarjan toiseen tähdistökentälliseen. Kauden 1998–1999 päätteeksi Reinprecht valittiin WCHA:n akateemiseen tähdistökentälliseen. Viimeisellä kaudellaan 1999–2000 hän teki kaksi kertaa enemmän pisteitä kuin edellisellä kaudella ja voitti tehoilla 26+40=66 koko NCAA:n pistepörssin. Reinprecht valittiin kauden päätteeksi WCHA:n vuoden pelaajaksi ja ensimmäiseen tähdistökentälliseen. Jo samalla kaudella, maaliskuussa 2000 NHL-varaamaton Reinprecht teki vapaana agenttina sopimuksen Los Angeles Kingsin kanssa, jossa hän pelasi yhden ottelun keräten yhden kahden minuutin jäähyn.

NHL:n tulokaskausi 2000–2001 toi Reinprechtille yhteensä 80 runkosarjaottelussa tehot 15+21=36, joilla hän sijoittui tulokkaiden pistepörssissä viidenneksi Minnesota Wildin Marián Gáboríkin ja Philadelphia Flyersin Ruslan Fedotenkon kanssa. Reinprecht kaupattiin kuitenkin kesken kauden, helmikuussa 2001 Kingsistä Colorado Avalancheen yhdessä Rob Blaken kanssa. Vaihdossa Kings sai Adam Deadmarshin, Aaron Millerin, Jared Aulinin sekä ensimmäisen kierroksen varausvuoroihin kesille 2001 ja 2003. Hän voitti Avalanchessa kauden päätteeksi Stanley Cupin. Reinprechtin peliaika oli joukkueessa aluksi kiven alla, mutta hän kasvatti kahdella seuraavalla kaudella piste-ennätystään. Kaudella 2001–2002 Reinprecht teki 46 tehopistettä ja kaudella 2002–2003 hän teki 51 tehopistettä. Reinprecht ei ole pelannut NHL:n pudotuspelejä muualla kuin Avalanchessa.

Heinäkuussa 2003 Reinprecht kaupattiin Buffalo Sabresiin vaihdossa Keith Ballardiin, mutta jo samana päivänä hänet kaupattiin sieltä Rhett Warrenerin kanssa Calgary Flamesiin vaihdossa Chris Druryyn ja Steve Beginiin. Reinprechtillä jäi kuitenkin kaudella 2003–2004 läpimurto tekemättä, sillä hän pelasi loukkaantumisten takia vain 44 runkosarjaottelua. Marraskuussa 2003 Reinprecht loukkasi sääriluunsa blokatessaan laukausta ottelussa Chicago Blackhawksia vastaan. Hän pelasi tämän jälkeen kaksi ottelua, mutta joutui joulukuussa uusiin tutkimuksiin ja noin kuukaudeksi sivuun. Maaliskuussa 2004 Reinprecht loukkasi olkapäänsä ja joutui loppukaudeksi sivuun, eikä hän pelannut Stanley Cup -finaaleihin saakka edennessä Flamesissa enää pudotuspelejä.

NHL:n työsulkukauden 2004–2005 Reinprecht pelasi Ranskan Ligue Magnusin HC Mulhousessa tehden 22 runkosarjaottelussa tehot 20+27=47, joilla hän voitti koko liigan pistepörssin ja palkittiin Charles Ramsey Trophylla. Reinprecht oli kevään 2005 pudotuspeleissä joukkueen paras maalintekijä seitsemällä osumallaan ja hän voitti kauden päätteeksi Ranskan-mestaruuden. Reinprecht palasi kaudeksi 2005–2006 vuoden mittaisella jatkosopimuksella Calgary Flamesiin, mutta hänet kaupattiin kuitenkin helmikuussa 2006 Philippe Sauvén kanssa Phoenix Coyotesiin vaihdossa Brian Boucheriin ja Mike Leclerciin. Reinprecht teki kauden aikana NHL:n yhden kauden piste-ennätyksensä tehoilla 22+30=52. Maaliskuussa 2006 hän teki Coyotesin kanssa kolmivuotisen ja kuuden miljoonan dollarin arvoisen jatkosopimuksen.

Reinprecht pelasi kaudella 2006–2007 loukkaantumisen takia vain 49 ottelua. Kaudella 2008–2009 tehot 14+27=41 riittivät Coyotesin sisäisen syöttöpörssin toiseen sijaan ja sisäisen pistepörssin kolmanteen sijaan. Kaudeksi 2009–2010 hän siirtyi kolmivuotisella sopimuksella Florida Panthersiin vaihdossa Stefan Meyeriin. Reinprecht pelasi kauden kaikki 82 runkosarjaottelua, mutta kaudella 2010–2011 Panthers asetti hänet siirtolistalle. Joukkue lainasi hänet tammikuussa 2011 loppukaudeksi Saksaan ja DEL-joukkue Adler Mannheimiin.

Syksyn 2011 harjoitusleirin päätteeksi Panthers siirsi Reinprechtin farmijoukkue San Antonio Rampageen, AHL:ään. Viiden siellä pelatun ottelun jälkeen hänet kaupattiin David Boothin ja kesän 2013 kolmannen kierroksen varausvuoron kanssa Vancouver Canucksiin vaihdossa Marco Sturmiin ja Mikael Samuelssoniin. Samalla Reinprecht siirrettiin Canucksin farmijoukkue Chicago Wolvesiin. Hän oli tehoilla 13+30=43 joukkueen toiseksi paras syöttäjä ja kolmanneksi paras pistemies.

Syyskuussa 2012 Reinprecht palasi DEL:ään ja teki vuoden mittaisen sopimuksen Thomas Sabo Ice Tigersin kanssa.

### Maajoukkueura

Reinprecht edusti Kanadaa MM-kilpailuissa vuonna 2003, jolloin hän voitti maailmanmestaruuden ja voitti kuudella syötöllään joukkueensa sisäisen syöttöpörssin.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1993–1994 | Edmonton SSAC | AMHL | 71 | 48 | 77 | 125 | - | - | - | - | - | - |
| 1994–1995 | St. Albert Saints | AJHL | 56 | 35 | 44 | 79 | 14 | - | - | - | - | - |
| 1995–1996 | St. Albert Saints | AJHL | 39 | 24 | 33 | 57 | 16 | - | - | - | - | - |
| 1996–1997 | Univ. of Wisconsin | NCAA | 38 | 11 | 9 | 20 | 12 | - | - | - | - | - |
| 1997–1998 | Univ. of Wisconsin | NCAA | 41 | 19 | 24 | 43 | 18 | - | - | - | - | - | Kakkostähdistö |
| 1998–1999 | Univ. of Wisconsin | NCAA | 38 | 16 | 17 | 33 | 14 | - | - | - | - | - |
| 1999–2000 | Univ. of Wisconsin | NCAA | 37 | 26 | 40 | 66 | 14 | - | - | - | - | - | Ykköstähdistö |
|  | Los Angeles Kings | NHL | 1 | 0 | 0 | 0 | 2 | - | - | - | - | - |
| 2000–2001 | Los Angeles Kings | NHL | 59 | 12 | 17 | 29 | 12 | - | - | - | - | - |
|  | Colorado Avalanche | NHL | 21 | 3 | 4 | 7 | 2 | 22 | 2 | 3 | 5 | 2 | Stanley Cup |
| 2001–2002 | Colorado Avalanche | NHL | 67 | 19 | 27 | 46 | 18 | 21 | 7 | 5 | 12 | 8 |
| 2002–2003 | Colorado Avalanche | NHL | 77 | 18 | 33 | 51 | 18 | 7 | 1 | 2 | 3 | 0 |  |  |  |  |  |  | MM | 8 | 0 | 6 | 6 | 2 |
| 2003–2004 | Calgary Flames | NHL | 44 | 7 | 22 | 29 | 4 | - | - | - | - | - |
| 2004–2005 | HC Mulhouse | Ranska | 22 | 20 | 27 | 47 | 6 | 10 | 7 | 6 | 13 | 2 |
| 2005–2006 | Calgary Flames | NHL | 52 | 10 | 19 | 29 | 24 | - | - | - | - | - |
|  | Phoenix Coyotes | NHL | 28 | 12 | 11 | 23 | 8 | - | - | - | - | - |
| 2006–2007 | Phoenix Coyotes | NHL | 49 | 9 | 24 | 33 | 28 | - | - | - | - | - |
| 2007–2008 | Phoenix Coyotes | NHL | 81 | 16 | 30 | 46 | 26 | - | - | - | - | - |
| 2008–2009 | Phoenix Coyotes | NHL | 73 | 14 | 27 | 41 | 20 | - | - | - | - | - |
| 2009–2010 | Florida Panthers | NHL | 82 | 16 | 22 | 38 | 18 | - | - | - | - | - |
| 2010–2011 | Florida Panthers | NHL | 29 | 4 | 6 | 10 | 6 | - | - | - | - | - |
|  | Adler Mannheim | DEL | 18 | 4 | 9 | 13 | 2 | 6 | 1 | 2 | 3 | 2 |
| 2011–2012 | San Antonio Rampage | AHL | 5 | 0 | 0 | 0 | 0 | - | - | - | - | - |
|  | Chicago Wolves | AHL | 56 | 13 | 30 | 43 | 14 | 4 | 2 | 1 | 3 | 2 |
| 11 kautta | yhteensä | NHL | 663 | 140 | 242 | 382 | 186 | 50 | 10 | 10 | 20 | 10 |
| 1 kausi | yhteensä | DEL | 18 | 4 | 9 | 13 | 2 | 6 | 1 | 2 | 3 | 2 |

Lähteet
-------

* Steven Reinprecht The Internet Hockey Databasessa (englanniksi)
* Steven Reinprecht Eurohockey-sivustolla (englanniksi)
* Steve Reinprecht Legends of Hockey -sivustolla (englanniksi)
* Steve Reinprecht *Elite Prospects*. Everysport Media Group AB.  (englanniksi)
* Steven Reinprecht Jatkoaika.comissa (Internet Archive)

### Viitteet

1. 1 2  Legends of Hockey
2. 1 2  Player Bio - Steven Reinprecht (englanniksi)
3. 1 2  Jatkoaika.com
4. 1 2  HockeyDB
5. 1 2 3 4  EliteProspects
6. ↑  2000-2001 - Regular Season - Rookie - All Skaters - Summary - Points - NHL.com National Hockey League. Viitattu 12.5.2012. (englanniksi)
7. ↑  Suurkauppa: Rob Blake Coloradoon  22.2.2001. Jatkoaika.com. Viitattu 12.5.2012.
8. ↑  Flames acquire Reinprecht, Warrener  5.7.2003. CBC Sports. Viitattu 12.5.2012. (englanniksi)
9. ↑  NHL:ssä tapahtuu: Yzerman jatkaa Detroitissa  22.7.2003. Jatkoaika.com. Viitattu 12.5.2012.
10. ↑  Steven Reinprecht kuukaudeksi sivuun kaukaloista  3.12.2003. Jatkoaika.com. Viitattu 12.5.2012.
11. ↑  Steven Reinprecht sivuun loppukaudeksi  11.3.2004. Jatkoaika.com. Viitattu 12.5.2012.
12. ↑  NHL:ssä tapahtuu, 12 elokuuta: Muir Capitalsiin, runsaasti muita uusia sopimuksia  12.8.2005. Jatkoaika.com. Viitattu 12.5.2012.
13. ↑  Flames, Coyotes make a deal  2.2.2006. NBC Sports.  Arkistoitu 6.9.2012. Viitattu 12.5.2012. (englanniksi)
14. ↑  Calgary ja Phoenix pelaajakaupoilla  2.2.2006. Jatkoaika.com. Viitattu 12.5.2012.
15. ↑  NHL:ssä sorvataan sopimuksia: Grattonkin jatkaa Floridassa  9.3.2006. Jatkoaika.com. Viitattu 12.5.2012.
16. ↑  Coyotes deal Reinprecht to Florida  19.6.2009. CBC Sports. Viitattu 12.5.2012. (englanniksi)
17. ↑  NHL:ssä tapahtuu: Hossa Chicagoon, Cammalleri Montrealiin, Habibulin Edmontoniin, Komisarek Torontoon  2.7.2009. Jatkoaika.com. Viitattu 12.5.2012.
18. ↑  [nr=2737 Adler nehmen Steven Reinprecht unter Vertrag]  6.1.2011. ADLER Mannheim.  Arkistoitu 14.4.2016. Viitattu 12.5.2012. (saksaksi)
19. ↑  Panthers roster is finalized today  4.10.2011. Sun-Sentinel.  Arkistoitu 20.10.2013. Viitattu 12.5.2012. (englanniksi)
20. ↑  Canucks acquire Booth, Reinprecht & third round draft pick from Florida  22.10.2011. Vancouver Canucks. Viitattu 12.5.2012. (englanniksi)
21. ↑  Myers sairauslomalle rannemurtuman vuoksi  21.11.2011. Jatkoaika.com. Viitattu 12.5.2012.
22. ↑  Canucks acquire Booth from Panthers in multi-player deal  22.10.2011. The Sport Network. Viitattu 12.5.2012. (englanniksi)
23. ↑  713 NHL-Spiele: Ice Tigers holen Reinprecht  26.9.2012. Thomas Sabo Ice Tigers Nürnberg.  Arkistoitu 28.9.2012. Viitattu 3.11.2012. (saksaksi)